شەفەق
نیوز/ ریخریاگ تەندروسی جەهانی، ئمڕوو پەنجشەممە، راگەیان شمارەی تویشهاتنەیل ئاوەڵەی
مەیمون لە ٧٠ هەزار تویشهاتن رەد کرد، و هوشداری کرد ک داوەزین تویشهاتن نەووەیل
ئەوە نیە ک واز لە هوشیاری باریەێد.
تیدرۆس
ئەدهانون وەڕیەوبەر ریخریایەگە لە کۆنگرەیگ رووژنامەوانی وت: شمارەی تویشهاتنەیل هەفتەی
گوزەشتە لە چەن وڵاتیگ لە دوو ئەمریکا زیای بوین، و جەخت کرد ک یەواشی دەرکەفتن تویشهاتنەیل
نوو لە گشت وڵاتەیل جەهان شایەت رخبەرترین ماوەیل بڵاوبوین بیماریەگە بوود.
وتیش:
ئاگاداری لە زیاتر لە ٧٠ هەزار تویشهاتن و ٢٦ مردن کریا، وتیش: لە ئاست جەهان، تویشهاتنەیل
هانە داوەزین، باوجی لە ٢١ دەوڵەت لە هەفتەی گوزەشتە زیایبوین لە تویشهاتنەیل توومار
کریا، فرەیان لە دوو ئەمریکا بوین، ک نزیکەی لە ٩٠% لە گشت تویشهاتنەیل هەفتەی
گوزەشتە بوینە.
وتیش:
شایەت بڵاوبوین بیماریەگە وەرەو کەمی چوود، ک ئەوە رخبەرترە، چوینکە هیلێد دڵنیا بویمن
ک قەیرانەگە تەواو بوی، و بیلێد واز لە هوشباریمن.
ریخریاگ
تەندروسی جەهانی دووپات کرد ک وەگەرد دەوڵەتەیل ئەرا زیایکردن توانایان لە وەشکین،
و چەودیریکردن لایەیل کار کەێد، وتیش: ئیمە نیگەرانیمن لەباوەت راپۆرتەیل لە تویشهاتنەیلیگ
لە سوودان، هەمیش لەناو کامپەیل بەنابەرەیل نزیک سنوور ئەسیوبیا.
وتیش:
هەکاتی کۆڤید-١٩، هیمان ئاوڵەی مەیمون فریاکەفتن تەندروسی گشتیە، نیگەرانی ناودەوڵەتی
دروس کەێد، و ئەوەسا ریخریاگ تەندروسی جەهانی وەیجویرە رەفتار وەگەردی کەێد.
